Document ID: 32010D0308

NEUVOSTON PÄÄTÖS,
annettu 11 päivänä maaliskuuta 2010,
Euroopan unionin kannasta linja-autoilla harjoitettavasta satunnaisesta kansainvälisestä matkustajaliikenteestä tehdyn sopimuksen (Interbus-sopimus) nojalla perustetun sekakomitean päätöstä 1/2003 koskevaan ehdotukseen ja suositusta 1/2003 koskevaan ehdotukseen
(ETA:n kannalta merkityksellinen teksti)
(2010/308/EU)
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen,
ottaa huomioon linja-autoilla harjoitettavaa satunnaista kansainvälistä matkustajaliikennettä koskevan sopimuksen (Interbus-sopimus) tekemisestä 3 päivänä lokakuuta 2002 tehdyn neuvoston päätöksen 2002/917/EY (1) ja erityisesti sen 3 artiklan 2 kohdan,
ottaa huomioon Euroopan komission ehdotuksen,
sekä katsoo seuraavaa:
(1)
Linja-autoilla harjoitettavaa satunnaista kansainvälistä matkustajaliikennettä koskeva Interbus-sopimus, jäljempänä ’sopimus’, tuli voimaan 1 päivänä tammikuuta 2003.
(2)
Sopimuksen 23 artiklalla on perustettu sekakomitea, joka vastaa sopimuksen hallinnoinnista.
(3)
Sopimuksen 23 artiklan 3 kohdan mukaan sekakomitea laatii oman työjärjestyksensä.
(4)
Sekakomitean tehtävänä on sopimuksen 24 artiklan 2 kohdan c ja e alakohdan mukaisesti mukauttaa maanteiden matkustajaliikenteen harjoittajiin sovellettavia ehtoja koskevaa sopimuksen liitettä 1 ja linja-autoihin sovellettavia teknisiä standardeja koskevaa sopimuksen liitettä 2. Tämän lisäksi sekakomitean tehtävänä on sopimuksen 24 artiklan 2 kohdan c alakohdan mukaisesti mukauttaa sopimuksen 8 artiklassa tarkoitettuja sosiaalisia määräyksiä koskevia vaatimuksia unionissa toteutettavien uusien toimenpiteiden huomioon ottamiseksi.
(5)
Sekakomitean tehtävänä on sopimuksen 24 artiklan 1 kohdan mukaisesti varmistaa sopimuksen asianmukainen täytäntöönpano. Tässä tarkoituksessa olisi annettava suositus linja-autoja koskevan teknisen raportin käytöstä, jotta sopimuksen liitteessä 2 olevan 1 ja 2 artiklan määräysten valvonta helpottuisi.
(6)
Unionin olisi omaksuttava kanta ehdotukseen sekakomitean päätökseksi ja ehdotukseen sen suositukseksi,
ON HYVÄKSYNYT TÄMÄN PÄÄTÖKSEN:
Ainoa artikla
Linja-autoilla harjoitettavasta satunnaisesta kansainvälisestä matkustajaliikenteestä tehdyn sopimuksen (Interbus-sopimus) 23 artiklalla perustetussa sekakomiteassa omaksuttava unionin kanta on liitteenä olevien päätösehdotuksen ja suositusehdotuksen mukainen.
Tehty Brysselissä 11 päivänä maaliskuuta 2010.

Labels: 7
10
8
15